
# Рөстәм Миңнеханов: Беренче Европа уеннарында Россия җыелма командасы составында Татарстан спортчылары булуы миңа аеручы шатлыклы

*03.07.2015*Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Бакуда узган беренче Европа уеннарында җиңүче һәм приз алган Татарстан спортчылары белән очрашты. Очрашу ТР Хөкүмәте Йортында узды. "Чын күңелдән сезне тарихта беренче мәртәбә уздырылган Европа уеннарында уңышлы чыгыш ясавыгыз белән котлыйм, - дип әйтте Рөстәм Миңнеханов. - Бу бик лаеклы башлангыч, сез ныклы нигез салдыгыз, иң мөһиме - Россиянең көчле булуын исбатладыгыз".
ТР Президенты вазыйфаларын вакытлыча башкаручы Россия спортчыларының 164 медаль яулавын искәртте. Миңа, әлбәттә, Россия җыелма командасында Татарстан спортчылары да булу бик шатлыклы булды - 20 кеше һәм алар 7 медаль яулады, диде Рөстәм Миңнеханов.

Татарстан спортчылары йөзү, суга сикерү, ирекле көрәш, волейбол һәм башка дисциплиналардагы ярышларда катнашты. Рөстәм Миңнеханов спортчылар һәм тренрелар составына казанышлары өчен рәхмәт белдерде.

Рәхмәт сүзләрен Рөстәм Миңнеханов велоузышуда катнашкан Чаллы егете Илнур Зәкәринга да җиткерде. "Мин сезнең мөмкинлекләрегез турында ишеттем", - дип әйтте ул.

Югары казанышлар спорты - гаять зур хезмәт ул, дип әйтте Рөстәм Миңнеханов. "Лаеклы спортчылар күп, - дип ассызыклады ул. - Җиңү өчен бер мизгелгә алда булырга кирәк".

Рөстәм Миңнеханов шулай ук якын арада Казанда 2015 елгы су спорт төрләре буенча дөнья чемпионаты башлануы турында искәртте һәм Россия спортчыларының ярышларда җиңүгә ирешүләренә ышануын белдерде. "Безгә халыкара ярышларны югары дәрәҗәдә уздырырга кирәк, - диде ул. - Оештыру ягыннан да, спортчыларның чыгыш ясаулары ягыннан да".

ТР яшьләр эшләре һәм спорт министры Владимир Леонов Рөстәм Миңнехановка ярдәме өчен рәхмәт белдерде. "Без сезнең ярдәмне сизәбез, - дип әйтте ул. - Бүген сезнең алда утырган спортчылар - Татарстан спортының алдынгы вәкилләре".

Владимир Леонов шулай ук искәрткәнчә, ТР Яшьләр эшләре һәм спорт министрлыгы тренерлар һәм төрле спорт төрләре федерацияләре җитәкчеләре белән даими элемтәдә тора.

*ТР Президенты Матбугат хезмәте, Елена Бритвина.*
Рөстәм Миңнеханов: Беренче Европа уеннарында Россия җыелма командасы составында Татарстан спортчылары булуы миңа аеручы шатлыклы